Na podlagi 3. točke prvega odstavka 68. člena in tretjega odstavka 70. člena Zakona o javnih uslužbencih (Uradni list RS, št. 63/07-uradno prečiščeno besedilo, 65/08, 69/08-ZTFI-A, 69/08-ZZavar-E in 40/12-ZUJF) ter prvega odstavka 25. člena Zakona o delovnih razmerjih (Uradni list RS, št. [21/13](http://www.uradni-list.si/1/objava.jsp?sop=2013-01-0784), [78/13 – popr.](http://www.uradni-list.si/1/objava.jsp?sop=2013-21-2826), [47/15](http://www.uradni-list.si/1/objava.jsp?sop=2015-01-1930) – ZZSDT, [33/16](http://www.uradni-list.si/1/objava.jsp?sop=2016-01-1428) – PZ-F, [52/16](http://www.uradni-list.si/1/objava.jsp?sop=2016-01-2296), [15/17](http://www.uradni-list.si/1/objava.jsp?sop=2017-01-0741) – odl. US, [22/19](http://www.uradni-list.si/1/objava.jsp?sop=2019-01-0914) – ZPosS in [81/19](http://www.uradni-list.si/1/objava.jsp?sop=2019-01-3722)) objavlja Republika Slovenija Ministrstvo za kulturo, Maistrova ulica 10, 1000 Ljubljana, javno objavo za zasedbo prostega uradniškega delovnega mesta za določen čas:

**PODSEKRETAR (šifra DM 803)** **v Direktoratu za kulturno dediščino, Informacijsko – dokumentacijskem centru za dediščino**

Delovno razmerje bo sklenjeno za določen čas, od 1. 12. 2020 do 30. 11. 2022 oziroma do zaključka aktivnosti na projektu, s polnim delovnim časom, za izvajanje nalog na projektu »Celovita informacijska podpora procesom varstva nepremične kulturne dediščine«.

Kandidati, ki se bodo prijavili na prosto delovno mesto, morajo poleg splošnih pogojev, ki jih določajo predpisi s področja delovnega prava, izpolnjevati še naslednje pogoje:

* visokošolsko univerzitetno izobraževanje (prejšnje)/visokošolska univerzitetna izobrazba (prejšnja) ali specialistično izobraževanje po visokošolski strokovni izobrazbi (prejšnje)/specializacija po visokošolski strokovni izobrazbi (prejšnja) ali visokošolsko izobraževanje druge stopnje in podobno izobraževanje/visokošolska izobrazba druge stopnje, ali magistrsko izobraževanje (druga bolonjska stopnja)/magistrska izobrazba (druga bolonjska stopnja);
* 6 let delovnih izkušenj;
* znanje uradnega jezika;
* državljanstvo Republike Slovenije;
* ne smejo biti pravnomočno obsojeni zaradi naklepnega kaznivega dejanja, ki se preganja po uradni dolžnosti in ne smejo biti obsojeni na nepogojno kazen zapora v trajanju več kot šest mesecev;
* zoper njih ne sme biti vložena pravnomočna obtožnica zaradi naklepnega kaznivega dejanja, ki se preganja po uradni dolžnosti.

Kot delovne izkušnje se šteje delovna doba na delovnem mestu, za katero se zahteva ista stopnja izobrazbe in čas pripravništva v isti stopnji izobrazbe, ne glede na to, ali je bilo delovno razmerje sklenjeno oziroma pripravništvo opravljeno pri istem ali pri drugem delodajalcu. Za delovne izkušnje se štejejo tudi delovne izkušnje, ki jih je javni uslužbenec pridobil z opravljanjem del na delovnem mestu, za katero se zahteva za eno stopnjo nižja izobrazba, razen pripravništva v eno stopnjo nižji izobrazbi. Kot delovne izkušnje se upošteva tudi delo na enaki stopnji zahtevnosti, kot je delovno mesto, za katero oseba kandidira. Delovne izkušnje se dokazujejo z verodostojnimi listinami, iz katerih sta razvidna čas opravljanja dela in stopnja izobrazbe.

Zahtevane delovne izkušnje se skrajšajo za tretjino v primeru, da ima kandidat magisterij znanosti, doktorat oziroma zaključen specialistični študij.

Prednost pri izbiri bodo imeli kandidati s:

* pridobljeno izobrazbo s področja računalništva in informatike,
* poznavanjem projektnega vodenja in usklajevanja celotnega cikla projektov razvoja informacijske tehnologije,
* poznavanjem področja upravljanja z informacijskimi tveganji,
* poznavanjem sodobnih informacijskih tehnologij in orodij ter spletnih tehnologij,
* poznavanjem načrtovanja in razvoja informacijskih rešitev,
* poznavanjem podatkovnih baz,
* poznavanjem informatizacije registrov oz. uradnih evidenc,
* poznavanjem procesov vključevanja v skupno informacijsko okolje državnih organov in
* znanji s področja javnih naročil ter upravljanja in komuniciranja z izvajalci.

Delovne naloge izbranega kandidata na delovnem mestu bodo:

* vodenje projektov s področja informacijske tehnologije, usklajevanje aktivnosti in poročanje,
* upravljanje s proračunskimi sredstvi projektov,
* izvedba javnih naročil s področja informacijske tehnologije,
* načrtovanje informacijskih rešitev,
* koordiniranje z zunanjimi izvajalci informacijskih rešitev, nadziranje izvajanja del,
* koordiniranje z Ministrstvom za javno upravo za potrebe vključevanja aplikacij projekta v skupno informacijsko okolje državnih organov,
* vodenje in sodelovanje v najzahtevnejših projektnih skupinah,
* samostojno oblikovanje sistemskih rešitev in drugih najzahtevnejših gradiv,
* opravljanje drugih najzahtevnejših nalog, ki vsebinsko sodijo v projekt »Celovita informacijska podpora procesom varstva nepremične kulturne dediščine«.

Prijava mora vsebovati:

1. pisno izjavo o izpolnjevanju pogoja glede zahtevane izobrazbe, iz katere mora biti razvidna stopnja in smer izobrazbe, datum (dan, mesec, leto) zaključka izobraževanja ter ustanova, na kateri je bila izobrazba pridobljena;

2. pisno izjavo o vseh dosedanjih zaposlitvah, iz katere je razvidno izpolnjevanje pogoja glede zahtevanih delovnih izkušenj; v izjavi kandidat navede datum sklenitve in datum prekinitve delovnega razmerja pri posameznemu delodajalcu, ter kratko opiše delo, ki ga je opravljal pri tem delodajalcu ter navede stopnjo zahtevnosti delovnega mesta;

3. izjavo kandidata, da:

* je državljan Republike Slovenije,
* ni bil pravnomočno obsojen zaradi naklepnega kaznivega dejanja, ki se preganja po uradni dolžnosti, in da ni bil obsojen na nepogojno kazen zapora v trajanju več kot šest mesecev,
* zoper njega ni vložena pravnomočna obtožnica zaradi naklepnega kaznivega dejanja, ki se preganja po uradni dolžnosti;

4. izjavo, da za namen tega postopka dovoljuje Ministrstvu za kulturo pridobitev podatkov iz prejšnje točke te objave iz uradne evidence.

Zaželeno je, da prijava vsebuje tudi kratek življenjepis ter da kandidat v njej poleg formalne izobrazbe navede tudi druga znanja in veščine, ki jih je pridobil.

**Prijava na prosto delovno mesto mora biti obvezno pripravljena na obrazcu** **JN 100-18/**[**2020**](http://www.mnz.gov.si/fileadmin/mnz.gov.si/pageuploads/JAVNA_UPRAVA/DPJS/suk/5-2-14-vloga_za_vodja_avtoparka.doc)**, ki je priloga te javne objave, z natančno izpolnjenimi vsemi rubrikami in izjavami.**

Izbranemu kandidatu se bodo na delovnem mestu podsekretar določile pravice in dolžnosti glede na uradniški naziv podsekretar, brez imenovanja v naziv. Z izbranim kandidatom bo sklenjena pogodba o zaposlitvi za določen čas od 1. 12. 2020 do 30. 11. 2022 oziroma do zaključka aktivnosti na projektu, s polnim delovnim časom. Izbrani kandidat bo delo opravljal v poslovnih prostorih Ministrstva za kulturo, Maistrova ulica 10, Ljubljana, oziroma v drugih uradnih prostorih, kjer organ opravlja svojo naloge.

Zaposlitev je delno sofinancirana iz naslova EU sredstev in sicer v razmerju (80 % evropski del in 20 % slovenska udeležba).

Sredstva za plačo so zagotovljena na proračunskih postavkah 160188 - PN 2.2.-E-dediščina-14-20-V-EU, 160189 - PN 2.2.-E-dediščina-14-20-V-SLO, 160190 - PN 2.2.-E-dediščina-14-20-Z-EU, 160191 - PN 2.2.-E-dediščina-14-20-Z-SLO.

Kandidat vloži prijavo v pisni obliki, ki jo pošlje v zaprti ovojnici z označbo: »za javno objavo za prosto delovno mesto podsekretar, šifra DM 803, številka 100-18/2020« na naslov: Ministrstvo za kulturo, Maistrova ulica 10, 1000 Ljubljana, in sicer **v roku 3 dni** po objavi. Za pisno obliko prijave šteje tudi elektronska oblika, poslana na elektronski naslov: gp.mk@gov.si, pri čemer veljavnost prijave ni pogojena z elektronskim podpisom.

Informacije v zvezi z javno objavo daje Mateja Musar, tel. št. 01 369 59 70, informacije o delovnem področju pa daje mag. Ksenija Kovačec Naglič, tel. št. 01 400 79 38, vsak delavnik med 9. in 10. uro.

V besedilu objave uporabljeni izrazi, zapisani v moški slovnični obliki, so uporabljeni kot nevtralni za ženske in moške.

Številka: 100-18/2020/1 Ministrstvo za kulturo

Datum: 19. 8. 2020